На основу члана 8. Закона о платама у државним органима и јавним службама („Службени гласник РС”, бр. 34/01, 62/06 – др. закон, 116/08 – др. закон, 92/11, 99/11 – др. закон, 10/13, 55/13, 99/14, 21/16 – др. закон, 113/17 – др. закон и 113/17 – др. закон) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

о допунама Уредбе о коефицијентима за обрачун и исплату плата запослених у јавним службама

Члан 1.

У Уредби о коефицијентима за обрачун и исплату плата запослених у јавним службама („Службени гласник РС”, бр. 44/01, 15/02 – др. уредба, 30/02, 32/02 – исправка, 69/02, 78/02, 61/03, 121/03, 130/03, 67/04, 120/04, 5/05, 26/05, 81/05, 105/05, 109/05, 27/06, 32/06, 58/06, 82/06, 106/06, 10/07, 40/07, 60/07, 91/07, 106/07, 7/08, 9/08, 24/08, 26/08, 31/08, 44/08, 54/08, 108/08, 113/08, 79/09, 25/10, 91/10, 20/11, 65/11, 100/11, 11/12, 124/12, 8/13, 4/14, 58/14, 19/21, 48/21, 73/23, 83/23, 119/23 и 101/24), у члану 2. на крају тачке 1. додају се ст. 2. и 3. који гласе:

,,Коефицијент за обрачун и исплату плате наставника, васпитача, стручног сарадника, секретара и шефа рачуноводства са VII степеном стручне спреме износи 18,19, наставника и васпитача са VI степеном стручне спреме износи 15,62, учитеља са V степеном стручне спреме износи 14,33 и учитеља и васпитача са IV степеном стручне спреме износи 14,09, почевши од плате за март 2025. године.

Коефицијент за обрачун и исплату плате наставника, васпитача, стручног сарадника, секретара и шефа рачуноводства са VII степеном стручне спреме износи 19,10, наставника и васпитача са VI степеном стручне спреме износи 16,40, учитеља са V степеном стручне спреме износи 15,05 и учитеља и васпитача са IV степеном стручне спреме износи 14,79, почевши од плате за октобар 2025. године.”

На крају тачке 2. додају се ст. 2. и 3. који гласе:

,,Коефицијент за обрачун и исплату плате наставника, наставника практичне наставе, васпитача, стручног сарадника, секретара и шефа рачуноводства са VII степеном стручне спреме износи 18,19, наставника и наставника практичне наставе са VI степеном стручне спреме износи 15,62, наставника практичне наставе са V степеном стручне спреме износи 14,33, наставника практичне наставе са IV степеном стручне спреме износи 14,09, помоћног наставника са IV степеном стручне спреме износи 11,71 и помоћног наставника са III степеном стручне спреме износи 10,34, почевши од плате за март 2025. године.

Коефицијент за обрачун и исплату плате наставника, наставника практичне наставе, васпитача, стручног сарадника, секретара и шефа рачуноводства са VII степеном стручне спреме износи 19,10, наставника и наставника практичне наставе са VI степеном стручне спреме износи 16,40, наставника практичне наставе са V степеном стручне спреме износи 15,05, наставника практичне наставе са IV степеном стручне спреме износи 14,79, помоћног наставника са IV степеном стручне спреме износи 12,30 и помоћног наставника са III степеном стручне спреме износи 10,86, почевши од плате за октобар 2025. године.”

На крају тачке 5. додају се ст. 2. и 3. који гласе:

,,Коефицијент за обрачун и исплату плате васпитача, уредника програма, шефа рачуноводства, секретара и стручног сарадника са VII степеном стручне спреме износи 18,19 и васпитача са VI степеном стручне спреме износи 14,42, почевши од плате за март 2025. године.

Коефицијент за обрачун и исплату плате васпитача, уредника програма, шефа рачуноводства, секретара и стручног сарадника са VII степеном стручне спреме износи 19,10 и васпитача са VI степеном стручне спреме износи 15,14, почевши од плате за октобар 2025. године.”

На крају тачке 6б додају се ст. 2. и 3. који гласе:

,,Коефицијент за обрачун и исплату плате васпитача, стручног сарадника, сарадника, секретара, службеника за безбедност и здравље на раду, шефа рачуноводства, дипломираног правника и дипломираног економисте са VII степеном стручне спреме износи 18,19, васпитача са VI степеном стручне спреме износи 15,62, васпитача и медицинске сестре (васпитачког, педијатријског и општег смера) са IV степеном стручне спреме износи 14,09, почевши од плате за март 2025. године.

Коефицијент за обрачун и исплату плате васпитача, стручног сарадника, сарадника, секретара, службеника за безбедност и здравље на раду, шефа рачуноводства, дипломираног правника и дипломираног економисте са VII степеном стручне спреме износи 19,10, васпитача са VI степеном стручне спреме износи 16,40, васпитача и медицинске сестре (васпитачког, педијатријског и општег смера) са IV степеном стручне спреме износи 14,79, почевши од плате за октобар 2025. године.”

Члан 2.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-294/2025-1

У Београду, 16. јануара 2025. године

В Л А Д А

|  |  |
| --- | --- |
|  | ПРВИ ПОТПРЕДСЕДНИК ВЛАДЕ  Синиша Мали |